बाबू तुम क्रिसना धाम गयेउ
बाबू तुम यादि बहुतु आयेउ
बाबू तुम यादि बहुतु आयेउ .
अम्मा जब मांदी बहुतु भईं
औ खटिया परिहाँ रहइं परी
तुम्हरी तस्बीर निहारत कै
आँखी कोरन लौ रहइं भरी
बाबू तुम यादि बहुतु आयेउ
अम्मउ कै छीछाल्यादरि हइ
सोंचती हइं कौने घर जाई
भइयन बँटवारा करि डारिनि
उइ कहती हैं की मरि जाई
बाबू तुम यादि बहुतु आयेउ
अपनी बिटियन का चच्चू जब
छाती तेरे चपटाइ लिहिनि
मूड़े परि धरिकै हाथु अपन
मुँह हमरे तइं बिचकाय दिहिनि
बाबू तुम यादि बहुतु आयेउ
जौ सासू लगीं गरियावइ औ
ननदेऊ मुँह टेंढ़े घूमइं
मात-पिता कै आदर बदि जौ
पति देव बचन अपने भूलहिं
बाबू तुम यादि बहुतु आयेउ
उइ दह्युबरा औ सकपहिता
भारुआं भांटा, मटरा खिचरी
जब बनइत बेझरा की रोटी
तौ कहइ कउन यह अधकचरी
बाबू तुम यादि बहुतु आयेउ
पाठ पढ़ाएउ रहय जौनु
वइ आजउ हम दोहराइति हन
संस्कार जौनु हमका दीन्हेउ
उइ लरिकन लौ पहुँचाइति हन
बाबू तुम यादि बहुतु आयेउ ……
नोट : यहि पोस्ट क ज्योत्स्ना पांडेय जी पोस्ट किहे रहीं, मुला ब्लागर से वर्डप्रेस पै लावै म तकनीकी वजह से पोस्टेड बाई म उनकै नाव नाहीं आय सका, ब्लागर वाले ब्लाग पै अहै, यहिबरे ई नोट लिखत अहन! सादर; अमरेन्द्र ..
hin_Deva hin_Deva hin_Deva awa_Deva mag_Deva npi_Deva mag_Deva hin_Deva mag_Deva mag_Deva awa_Deva hin_Deva hin_Deva awa_Deva hin_Deva mai_Deva bho_Deva hin_Deva awa_Deva bho_Deva awa_Deva awa_Deva hin_Deva awa_Deva awa_Deva hin_Deva awa_Deva hin_Deva awa_Deva awa_Deva awa_Deva awa_Deva hin_Deva awa_Deva